Άντι Μάρεϊ

Ο Σερ Άντι Μάρεϊ, ΑΒΑ  (Sir Andrew Barron Murray, 15 Μαΐου 1987) είναι Σκωτσέζος αντισφαιριστής, που βρίσκεται σήμερα στη θέση Νο. 75 της παγκόσμιας κατάταξης.

Γεννήθηκε στη Γλασκόβη. Ξεκίνησε την αντισφαίριση στην ηλικία των 3, συμμετείχε στο πρώτο του τουρνουά στην ηλικία των 5 και έπαιζε στο πρωτάθλημα τέννις για πρώτη φορά όντας 8 χρόνων. 

Εἰναι κάτοχος τριών τουρνουά Γκραν Σλαμ στο μονό, του  Αμερικανικού Όπεν (2012) και δύο φορές του Γουίμπλεντον (2013 και 2016) ενώ άλλες 8 φορές έχει υπάρξει φιναλίστ σε Γκραν Σλαμ. Το 2015 κατέκτησε το Κύπελλο Ντέιβις με την Μεγάλη Βρετανία. Με την κατάκτηση του δεύτερου τίτλου του στο Γουίμπλεντον, το 2016, έγινε ο πρώτος Βρετανός που κέρδισε παραπάνω από έναν τίτλο στην συγκεκριμένη διοργάνωση από το 1935 και τον Φρεντ Πέρι.http://www.bbc.co.uk/sport/tennis/36758518 Επίσης, ο Μάρρεϊ έχει κατακτήσει δύο χρυσά ολυμπιακά μετάλλια στο απλό ανδρών, στο Λονδίνο το 2012 και στο Ρίο το 2016. Συνολικά έχει κατακτήσει 46 τίτλους ATP εκ των οποίων οι 14 είναι τίτλοι της σειράς ATP Masters 1000. Το 2016 ανέβηκε στο Νο1 της παγκόσμιας κατάταξης όπου παρέμεινε για 41 εβδομάδες μέχρι το 2017. Τα επόμενα χρόνια ταλαιπωρήθηκε πολύ από τραυματισμούς. Το 2018 και το 2019 μάλιστα υποβλήθηκε σε δυο επεμβάσεις στο ισχίο. Το 2022 κατάφερε μετά από 4 χρόνια να επιστρέψει στο Top 50 της παγκόσμιας κατάταξης. 

Τον Μάρτιο του 2022 πέτυχε ένα σημαντικό ορόσημο καθώς έφτασε στις 700 νίκες καριέρας.

Στις 19 Ιανουαρίου του 2023 κέρδισε στον 2ο γύρο του Αυστραλιανού Όπεν τον Θανάση Κοκκινάκη στα 5 σετ με ανατροπή από 0-2 σ' ένα εντυπωσιακό παιχνίδι που κράτησε 5 ώρες και 45 λεπτά. Ο Μάρεϊ με την εν λόγω ανατροπή έφτασε τις 11 τέτοιες αντροπές στην καριέρα του και τοποθετείται πλέον στην κορυφή της σχετικής λίστας των τενιστών με ανατροπές από 0-2 σε 3-2. 

Τον Μάϊο του 2019 εχρήσθη ιππότης από τον τότε πρίγκιπα Κάρολο στα ανάκτορα του Μπάκιγχαμ.

 Τελικοί Γκραν Σλαμ 

 Μονό (3 τίτλοι, 8 φιναλίστ) 
ΈκβασηΈτοςΤουρνουάΕπιφάνειαΑντίπαλοςΣκορΉττα2008Αμερινκανικό ΌπενΣκληρή Ρότζερ Φέντερερ2–6, 5–7, 2–6Ήττα2010Αυστραλιανό ΌπενΣκληρή Ρότζερ Φέντερερ3–6, 4–6, 6–7(11–13)Ήττα2011Αυστραλιανό ΌπενΣκληρή Νόβακ Τζόκοβιτς4–6, 2–6, 3–6Ήττα2012ΓουίμπλετονΧόρτο Ρότζερ Φέντερερ6–4, 5–7, 3–6, 4–6Νίκη2012Αμερινκανικό ΌπενΣκληρή Νόβακ Τζόκοβιτς7–6(12–10), 7–5, 2–6, 3–6, 6–2Ήττα2013Αυστραλιανό ΌπενΣκληρή Νόβακ Τζόκοβιτς7–6(7–2), 6–7(3–7), 3–6, 2–6Νίκη2013ΓουίμπλετονΧόρτο Νόβακ Τζόκοβιτς6–4, 7–5, 6–4Ήττα2015Αυστραλιανό ΌπενΣκληρή Νόβακ Τζόκοβιτς6–7(5–7), 7–6(7–4), 3–6, 0–6Ήττα2016Αυστραλιανό ΌπενΣκληρή Νόβακ Τζόκοβιτς1–6, 5–7, 6–7(3–7)Ήττα2016Γαλλικό ΌπενΧωμάτινη Νόβακ Τζόκοβιτς6–3, 1–6, 2–6, 4–6Νίκη2016Γουίμπλετον(2)Χόρτο Μίλος Ράονιτς6–4, 7–6(7–3), 7–6(7–2)

 Ολυμπιακά Μετάλλια 

 Μονό (2 χρυσά) 
ΈκβασηΈτοςΤουρνουάΕπιφάνειαΑντίπαλοςΣκορΧρυσό2012Ολυμπιακοί Αγώνες Χόρτο Ρότζερ Φέντερερ6–2, 6–1, 6–4Χρυσό2016Ολυμπιακοί ΑγώνεςΣκληρή Χουάν Μαρτίν Ντελ Πότρο7–5, 4–6, 6–2, 7–5

 Μεικτό Διπλό:  (1 αργυρό) 
ResultYearΤουρνουάΕπιφάνειαΠαρτενέρOpponentsScoreΑργυρό2012Ολυμπιακοί Αγώνες Χόρτο Λάουρα Ρόμπσον  Βικτόρια Αζαρένκα  &  Μαξ Μίρνι6–2, 3–6, [8–10]

 Παραπομπές 

Κατηγορία:Βρετανοί αθλητές της αντισφαίρισης
Κατηγορία:Βρετανοί Ολυμπιονίκες
Κατηγορία:Νικητές του Γουίμπλεντον
Κατηγορία:Νικητές του Αμερικανικού Όπεν
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2008
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2012
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2016
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2024